Afli skipa HB Granda var 15% meiri á nýliðnu ári en á árinu 2014 og munar þar mest um verulega aukningu á uppsjávarafla . Aflaverðmætið jókst á sama tíma um 9,5% eða um rúma 1,4 milljarða króna . Þetta kemur fram í samantekt HB Granda fyrir árið með samanburði við árið 2014 . Afli frystitogara félagsins dróst saman um rúm 12% á árinu en lítið vantar upp á að aflaverðmætið sé hið sama milli ára . Staðan hjá ísfisktogurum HB Granda hvað afla varðar er svipuð og árið á undan . Lítilsháttar aflaaukning varð milli ára , aflaverðmætið jókst um rúm 12% , fór úr tæpum 4,6 milljörðum í rúman 5,1 milljarð króna .